Ağlasın (Məlikballı Qurban)
Əzrayıl gəlibən canım alanda,
Anam, bacım qara geyib ağlasın.
Baş yastıqda, gözüm giryan qalanda, 
Əyin-başın tamam soyub ağlasın.

Sinəm üstə cəllad əyləşir bir dəm, 
Yığılsın yas tutsun bir neçə adəm, 
Gəlsin qohum-qardaş görsün dəmadəm, 
Qəmlər çəkib, qüssə yeyib ağlasın.

Çıxanda əflakə naleyi-zarım,
Töksünlər üstümə sovxa paltarım, 
Başım üstə əlim tutsun öz yarım, 
Məlikballı Qurban deyib ağlasın.
Qoşmalar